林穎嫺推新書密密有新搞作 否認為復出鋪路:從來都冇講過話退出
前「開心少女組」87年港姐季軍林穎嫺(Wing)息影移民洛杉磯多年,婚後跟美籍丈夫育有三名子女。今日(26/4)Wing現身柴灣為新書「如何活出燦爛人生」新書舉行簽名會。
Wing接受《香港01》訪問時表示:「其實呢本書我籌備咗30年,因為本書嘅內容都係講我嘅成長過去經歷,但真正動筆去寫就用咗兩個月嘅時間,我好想將呢本書留畀我小朋友、網友同朋友睇。嚟近書展,我老公同小朋友都會趁住暑假嚟到香港支持我。(近來在香港比較活躍,是否為復出鋪路?)哈哈,其實我從來都冇講過話退出㗎,不過家庭就第一,之前小朋友年紀仲細,想我喺佢哋身邊,而家佢哋都大個,咁所以而家可以做返自己想做嘅嘢。(無綫有冇搵拍劇?)呢啲慢慢安排,呢啲我就未知,但暫時我做啲好想做嘅嘢先,就係做寫作,因為我係好鍾意寫作,之前我寫育兒,而呢本係我第二本書,就寫關於我自己嘅,當中內容好有養份,係一本天書嚟。」